אליסון מילר

אליסון מילר (באנגלית: Allison Miller; נולדה ב-2 בספטמבר 1985) היא שחקנית אמריקאית. התפרסמה בשל תפקידה כסקיי טייט בסדרת הטלוויזיה "טרה נובה", וכמגי בלום בסדרת הטלוויזיה "מיליון דברים קטנים". מילר נולדה ברומא שבאיטליה, למרגו וג'ון ווין מילר, זוג אמריקאי. משפחתם נוצרית בעיקרה, אם כי סבה של אביה היה ממוצא יהודי-אשכנזי. בילדותה נדדה בהרבה מקומות בעיקר בארצות הברית, עקב עבודתו של אביה, שהיה כתב בעיתון "The Olympian". היא גדלה בעיקר בעיר לקסינגטון, קנטקי שבארצות הברית, אבל למדה בתיכון "State College" שבפנסילבניה, ועברה לאחר מכן ל"Maclay School" שבטלהסי שבפלורידה. מילר למדה תקופה קצרה באוניברסיטת בוסטון, וממנה עברה ל"Rhodes College". לאחר מכן עברה ללמוד באוניברסיטת פלורידה. בשנת 2006 עזבה מילר את האוניברסיטה ועברה להוליווד כדי להתמקד בקריירת המשחק שלה. מילר החלה את הקריירה שלה כחברה ב"תיאטרון השחקנים הצעירים" בטלהסי. היא שיחקה שם במחזה "זכרונות מברייטון ביץ'". ב-2006 שיחקה בסרט הטלוויזיוני הקצר "Lucy's Piano". בשנים 2006–2008 היא שיחקה כאורחת בסדרות רבות, ביניהן "CSI: ניו יורק", "עקרות בית נואשות", "בוסטון ליגל" ו"General Hospital". בשנת 2009 שיחקה בסדרת הטלוויזיה "מלכים" המבוססת על סיפורו של דוד המלך. היא שיחקה את מיכל, אשתו של דוד וביתו הצעירה של שאול המלך. הסדרה בוטלה לאחר עונה אחת בלבד. בשנה זו שיחקה בשני סרטי קולנוע: "שוב בן 17" ו"דם: הערפד האחרון". ב-2011 שיחקה כסקיי טייט בסדרת הטלוויזיה "טרה נובה". הסדרה בוטלה לאחר עונה אחת בלבד. ב-2012 שיחקה בסדרה הקומית "תתקדם", שגם היא בוטלה לאחר עונה אחת. בשנת 2014 שיחקה בתפקיד הראשי בסרט "חוב השטן". באותה שנה שיחקה בשישה פרקים בסדרת הטלוויזיה "סלפי" של ערוץ ABC. בשנת 2016 החלה לשחק בתפקיד הראשי בסדרת הדרמה "הון שלטון", בגילום דמותה של לאורה לרסון. הסדרה בוטלה לאחר עונה אחת בלבד. בשנת 2018 שיחקה בתור סוניה סטרוהל בעונתה השנייה של סדרת הטלוויזיה "13 סיבות". משנת 2018 משחקת בסדרת הטלוויזיה "מיליון דברים קטנים" בתפקיד הפסיכולוגית מגי בלום, בת זוגו של גארי. בשנת 2020 שיחקה בסרט הטלוויזיה "בניחוש חוקר 2: לאסי שובי הביתה", הסרט השני אשר מבוסס על הסדרה "בניחוש חוקר". ב-2012 נישאה לקומיקאי והשחקן האמריקאי אדם ני (אנ'). השניים נפרדו והחלו בהליכי גירושין בינואר 2019. מתגוררת בלוס אנג'לס. מלבד אנגלית, מילר דוברת איטלקית, צרפתית וספרדית. היא מנגנת על גיטרה ועל פסנתר. מדיה וקבצים בנושא אליסון מילר בוויקישיתוף אליסון מילר, ברשת החברתית אקס (טוויטר) אליסון מילר, ברשת החברתית אינסטגרם אליסון מילר, במסד הנתונים הקולנועיים IMDb (באנגלית) אליסון מילר, באתר AllMovie (באנגלית) אליסון מילר, במסד הנתונים הקולנועיים KinoPoisk (ברוסית) "Allison Miller Online". אורכב מ-המקור ב-2013-07-29. נבדק ב-2012-12-30. "Making It in Hollywood". theolympian.com. 2006-10-16. אורכב מ-המקור ב-2013-01-05. follers, Allison Miller, Ethnicity of Celebs | What Nationality Ancestry Race, ‏2014-10-14 (באנגלית אמריקאית) "Well-wishers praise outgoing publisher". theolympian.com. 2009-01-23. אורכב מ-המקור ב-2014-09-13. נבדק ב-2009-03-22. "BA #070: Allison Miller". the Box Angeles podcast. 30 במאי 2015. {{cite web}}: (עזרה) "Pilots". Baltimore Sun. 2008-04-24. אורכב מ-המקור ב-2011-06-04. נבדק ב-2008-08-28. Mutzabaugh, Ben. "USA Today/Reuters photo". נבדק ב-2008-08-27. "Terra Nova Cancelled by Fox - Ratings | TVbytheNumbers". Tvbythenumbers.zap2it.com. אורכב מ-המקור ב-2012-07-23. נבדק ב-2012-03-07. Weingus, Leigh (10 במאי 2013). "'Go On' Canceled: NBC Series Not Renewed For Season 2". HuffPost TV. {{cite news}}: (עזרה) Webb Mitovich, Matt. "Selfie Scoop: Go On's Allison Miller to Strike Henry's Fancy". TV Line. נבדק ב-4 באוקטובר 2014. {{cite web}}: (עזרה) Andreeva, Nellie (22 בפברואר 2016). "'Incorporated' Syfy Series Adds Allison Miller As New Regular In Recasting". Deadline. {{cite web}}: (עזרה) Mitchell, Vickie (2014-01-17). "Actress, former Lexingtonian Allison Miller getting her due as star of scary 'Devil's Due'". kyforward.com. נבדק ב-2015-07-18. '13 Reasons Why' Star Allison Miller Files for Divorce From Husband of 7 Years, Celebrity Couples (באנגלית) "Allison Miller Bio". אורכב מ-המקור ב-2009-04-09.